 **И.бр.170/2023**

Извршителот Орце Гоцевски од Делчево, бул.Македонија бр.45/5-14 врз основа на барањето за спроведување на извршување од доверителот Љупчо Павловски од Пехчево, засновано на извршната исправа ПРЕСУДА Малв.П бр.27/2022 од 31.01.2023 година на Основен суд Берово, против должникот Дејан Ќурчиски од с.Црник-Пехчево,  за спроведување на извршување, на ден 21.07.2023 година го донесува следниот:

**З А К Л У Ч О К**

**ЗА УСНА ЈАВНА ПРОДАЖБА**

**(врз основа на членовите 179 став (1), 181 став (1) и 182 став (1) од Законот за извршување)**

СЕ ОПРЕДЕЛУВА прва продажба со усно јавно наддавање на недвижностите означени како:

Кп.бр.570 овоштарник на м.в."Блатец" во површина од 815м2 и

Кп.бр.571 ливада на м.в."Блатец" во површина од 2372м2, опишани во имотниот лист бр. 689 КО Црник, со утврдено право на сопственост и во владение на должникот Дејан Ќурчиски.

Продажбата ќе се одржи на ден 16.08.2023 година во 11,00 часот во просториите на Извршител Орце Гоцевски во Делчево, на ул. “Булевар Македонија” бр.45/5-14.

Почетната вредност на недвижностите, утврдена со заклучок на извршителот И.бр.170/2023 од 21.07.2023 година, изнесува вкупно 28.749,00 денари или поединечно, вредноста на:

Кп.бр.570 овоштарник на м.в."Блатец" во површина од 815м2 изнесува 7.352,00 денари, а на

Кп.бр.571 ливада на м.в."Блатец" во површина од 2372м2 изнесува 21.397,00 денари, под која недвижностите не може да се продадат на првото јавно наддавање.

Недвижностите се оптоварени со следните товари и службености: нема товари.

Должникот кој како сопственик домува во продадената семејна станбена зграда или стан, не го задржува правото да домува тука и е должен зградата, односно станот да ги испразни во рок од 30 дена од денот на доставување на Заклучокот за предавање во владение на недвижноста, а ако тоа не го стори, извршителот на предлог од купувачот присилно ќе го изврши испразнувањето на зградата односно станот.

На јавното наддавање можат да учествуваат само лица кои претходно положиле гаранција, која изнесува 1/10 (една десетина) од утврдената вредност на недвижноста. Уплатата се врши на жиро сметката од извршителот со бр. 240160002289415 во УНИ Банка АД Скопје, најдоцна 1 (еден) ден пред продажбата.

 Даночните обврски по основ на продажбата паѓаат на товар на купувачот.

 На понудувачите чија понуда не е прифатена, гаранцијата им се враќа веднаш по заклучувањето на јавното наддавање. Најповолниот понудувач-купувач на недвижноста е должен да ја положи вкупната цена на недвижноста, во рок од 15 дена од денот на продажбата, во спротивно ќе се определи нова продажба, а од положената гаранција ќе се намират трошоците на новата продажба и ќе се надомести разликата меѓу цената постигната на поранешната и на новата продажба.

 Овој заклучок ќе се објави во следните средства за јавно информирање дневен весник Нова Македонија и на WEB страната на Комората на извршители.

 Заклучокот ќе се достави до странките, заложните доверители, до учесниците во постапката, до лицата кои имаат запишано или законско право на првенство на купување и до надлежниот орган на управата.

 И З В Р Ш И Т Е Л